Veste bună pentru fanii The Witcher. Henry Cavill revine pe platourile de filmare.
Cele opt episoade din primul sezon au fost lansate în 20 decembrie 2019. Sezonul 2 este programat să termine filmările în martie 2021. Henry Cavill a anunțat că se simte mai bine într-o postare pe Instagram.
Dacă ești fan The Witcher, trebuie să ştii că actorul britanic Henry Cavill se întoarce pe platourile de filmare. Asta după ce în decembrie a suferit o leziune musculară în timpul unui curs de asalt la studiourile Arborfield.Henry a fost la 20 de metri înălțime când a avut loc accidentul. El a afectuat o cascadorie în timp ce era legat de un ham de siguranță.Producția de la Netflix a trebuit să continue filmările fără vedeta britanică. Dar veștile bune nu au întârziat să apară odată cu începutul anului.Actorul a postat pe Instagram o poză în care și-a anunțat fanii că a făcut primul jogging de la accidentare, chiar dacă există lockdown în Marea Britanie. Pe lângă exercițiul în aer liber actorul vrea să se recupereze mai ales după mesele copioase din timpul sărbătorilor.